Winderigheid en brandgevoel in slukderm | Health24
Posted by: MANDIE | 2009/03/12
Winderigheid en brandgevoel in slukderm
Die afgelope paar weke, sodra ek iets eet of drink begin my slukderm brand en is ek soms naar. Dit brand van reg onder die ribbes tot amper in die keel. Soms is dit seer ook reg onder die ribbes. Dit is nie soos gewone sooibrand nie en goed soos Rennies werk glad nie. Ek burp ook vreeslik, en dis asof ek nie beheer daaroor het nie. Ek voel permanent opgeblaas en ongemaklik(soos wanneer mens ooreet het). Soms kom daar kos/water terug wanneer ek so winde opbring wat dit net nog erger laat brand. Ek laat ook vreeslik winde, hoewel daar nie krampe is nie. Ek het IBS, maar hou dit onder beheer met my dieet. My stoelgang is normaal en gereeld (nie hardlywig of diaree soos ek soms met die IBS beleef nie). Enige idee wat dit veroorsaak en wat ek kan doen om dit te stop. (Die windopbringery is vernederend...)
Dit is heel moontlik gastro-esoephagiale reflux. Jy moet 'n afspraak by 'n gastroenteroloog maak, sodat 'n gastroskopie gedoen kan word om 'n deeglike diagnose te kan maak. Probeer intussen Gaviscon Advanced, drie keer per dag voor etes.